ประกาศกรมการขนส่งทางบกประกาศกรมการขนส่งทางบกเรื่องกำหนดหลักเกณฑ์ วิธีการ ระยะเวลา และเงื่อนไขการประมูลหมายเลขทะเบียนซึ่งเป็นที่ต้องการหรือเป็นที่นิยมของประชาชนพ.ศ. ๒๕๕๖[๑] ตามที่ได้มีประกาศกรมการขนส่งทางบก เรื่อง การกำหนดหลักเกณฑ์ วิธีการระยะเวลาและเงื่อนไขการประมูลหมายเลขทะเบียนซึ่งเป็นที่ต้องการหรือเป็นที่นิยมของประชาชนพ.ศ. ๒๕๕๕ ลงวันที่ ๑๓ กันยายน พ.ศ. ๒๕๕๕ ไว้แล้ว นั้นโดยที่เป็นการสมควรแก้ไข ปรับปรุงหลักเกณฑ์ วิธีการและเงื่อนไขการประมูลหมายเลขทะเบียน ซึ่งเป็นที่ต้องการหรือเป็นที่นิยมของประชาชนตามพระราชบัญญัติรถยนต์พ.ศ. ๒๕๒๒ เสียใหม่ เพื่อให้การประมูลหมายเลขทะเบียนมีความเหมาะสมมากยิ่งขึ้นอาศัยอำนาจตามความในมาตรา ๑๐/๑ แห่งพระราชบัญญัติรถยนต์ พ.ศ. ๒๕๒๒ซึ่งแก้ไขเพิ่มเติมโดยพระราชบัญญัติรถยนต์ (ฉบับที่ ๑๒) พ.ศ. ๒๕๔๖อธิบดีกรมการขนส่งทางบกจึงออกประกาศกำหนดหลักเกณฑ์ วิธีการระยะเวลาและเงื่อนไขการประมูลหมายเลขทะเบียนซึ่งเป็นที่ต้องการหรือเป็นที่นิยมของประชาชนไว้ดังต่อไปนี้ข้อ ๑ ให้ยกเลิกประกาศกรมการขนส่งทางบก เรื่องกำหนดหลักเกณฑ์ วิธีการระยะเวลาและเงื่อนไขการประมูลหมายเลขทะเบียนซึ่งเป็นที่ต้องการหรือเป็นที่นิยมของประชาชนพ.ศ. ๒๕๕๕ ลงวันที่ ๑๓ กันยายน พ.ศ. ๒๕๕๕ข้อ ๒ ให้มี คณะกรรมการจัดการประมูลหมายเลขทะเบียนรถในกรุงเทพมหานคร และ คณะกรรมการจัดการประมูลหมายเลขทะเบียนรถในส่วนภูมิภาคโดยให้มีอำนาจหน้าที่ ดังนี้(๑) ควบคุม ดูแลการจัดประมูลหมายเลขทะเบียนให้เป็นไปด้วยความเรียบร้อยยกเลิกผลการประมูลหมายเลขทะเบียนใด ๆ สั่งยุติ หรือเลื่อนการประมูลออกไปรวมทั้งกำหนดวันประมูลขึ้นใหม่สำหรับแต่ละหมายเลขทะเบียนหรือทั้งหมดแม้จะได้มีประกาศผลการประมูลไปแล้วก็ตามเมื่อพิจารณาเห็นว่าการประมูลเป็นไปโดยไม่โปร่งใส ไม่เป็นธรรม หรือมีเหตุผลอื่นอันสมควร(๒) วินิจฉัย หรือออกคำสั่งใด ๆเพื่อให้การประมูลเป็นไปด้วยความเรียบร้อย โปร่งใสเป็นธรรมและเป็นไปตามหลักเกณฑ์ที่กรมการขนส่งทางบกกำหนดคำวินิจฉัยหรือคำสั่งของคณะกรรมการจัดการประมูลหมายเลขทะเบียนรถให้เป็นที่สุดข้อ ๓ การประมูลหมายเลขทะเบียนให้ดำเนินการโดยวิธีการอย่างหนึ่งอย่างใดดังนี้(๑) การประมูลทางวาจา (เคาะไม้) คือ การเข้าร่วมประมูล ณสถานที่ที่จัดให้มีการประมูล(๒) การประมูลทางอินเตอร์เน็ต คือการเข้าร่วมประมูลตามวันและเวลาที่จัดให้มีการประมูลผ่านทางเว็บไซต์ตามที่กรมการขนส่งทางบกกำหนด ซึ่งมี ๓ แบบ คือ(ก) การประมูลทางอินเตอร์เน็ตแบบปกติซึ่งผู้ประมูลจะใช้วิธีเสนอราคาผ่านระบบอินเตอร์เน็ตไปพร้อมกันในวันและเวลาที่มีการประมูลในห้องประมูลและอาจมีการถ่ายทอดสดการประมูลจากสถานที่ประมูลผ่านทางเว็บไซต์ด้วย(ข) การประมูลทางอินเตอร์เน็ตแบบเสนอราคาล่วงหน้า (Advance bid) ซึ่งผู้ประมูลจะใช้วิธีเสนอราคาประมูลไว้ก่อนล่วงหน้าและสามารถสู้ราคากับผู้ประมูลรายอื่นเป็นการล่วงหน้าก่อนการประมูลในห้องประมูลจะเริ่มขึ้น(ค) การประมูลทางอินเตอร์เน็ตแบบเสนอราคาล่วงหน้า (Maximum bid) ซึ่งผู้ประมูลจะใช้วิธีเสนอราคาประมูลสูงสุดไว้ล่วงหน้าก่อนการประมูลในห้องประมูลจะเริ่มขึ้นการประมูลหมายเลขทะเบียนทางอินเตอร์เน็ตผู้ประมูลจะต้องใช้อินเตอร์เน็ตที่มีความเร็วไม่ต่ำกว่า ๑ เม็กกะไบท์ (๑ MB) และจะใช้ในเขตจังหวัดใด พื้นที่ใด ให้เป็นไปตามความพร้อมของแต่ละจังหวัด(๓) การประมูลทางโทรศัพท์ คือการเข้าร่วมประมูลตามวันและเวลาที่มีการประมูลผ่านทางระบบโทรศัพท์ข้อ ๔ การประมูลหมายเลขทะเบียนหมวดอักษรใดหรือหมายเลขทะเบียนใดเมื่อใดให้เป็นไปตามที่กรมการขนส่งทางบกหรือสำนักงานขนส่งจังหวัดประกาศกำหนดแล้วแต่กรณี ให้กรมการขนส่งทางบก หรือสำนักงานขนส่งจังหวัดมีอำนาจออกประกาศเพื่อนำหมายเลขทะเบียนที่มีผู้ค้างชำระราคาประมูลของกรมการขนส่งทางบกหรือของสำนักงานขนส่งจังหวัดต่างๆ ออกเปิดประมูลใหม่ตามวัน เวลา และสถานที่ที่เห็นสมควรข้อ ๕ ผู้ประสงค์จะเข้าร่วมประมูลหมายเลขทะเบียนสามารถลงทะเบียนได้ดังนี้(๑) การประมูลทางวาจา (เคาะไม้)(ก)ส่วนกลางลงทะเบียนได้ที่สำนักงานกองทุนเพื่อความปลอดภัยในการใช้รถใช้ถนนกรมการขนส่งทางบกในวันและเวลาราชการและส่วนภูมิภาคลงทะเบียนได้ที่สำนักงานขนส่งจังหวัดที่จัดการประมูลหมายเลขทะเบียนในวันและเวลาราชการ(ข) ลงทะเบียน ณสถานที่จัดการประมูลในวันที่มีการประมูลหมายเลขทะเบียน ตั้งแต่เวลา ๐๘.๓๐ น.เป็นต้นไป(๒) การประมูลทางอินเตอร์เน็ต(ก) ลงทะเบียนได้ที่สำนักงานกองทุนเพื่อความปลอดภัยในการใช้รถใช้ถนนกรมการขนส่งทางบกในวันและเวลาราชการ และส่วนภูมิภาคลงทะเบียนได้ที่สำนักงานขนส่งจังหวัดที่จัดการประมูลหมายเลขทะเบียนในวันและเวลาราชการ(ข) ลงทะเบียนผ่านทางเว็บไซต์ ตามที่กรมการขนส่งทางบกกำหนด(๓) การประมูลทางโทรศัพท์(ก)ส่วนกลางลงทะเบียนได้ที่สำนักงานกองทุนเพื่อความปลอดภัยในการใช้รถใช้ถนนกรมการขนส่งทางบกในวันและเวลาราชการ และส่วนภูมิภาคลงทะเบียนได้ที่สำนักงานขนส่งจังหวัดที่จัดการประมูลหมายเลขทะเบียนในวันและเวลาราชการ(ข) ลงทะเบียน ณสถานที่จัดการประมูลในวันที่มีการประมูลหมายเลขทะเบียนตั้งแต่เวลา ๐๘.๓๐ น.เป็นต้นไป(ค) ลงทะเบียนผ่านทางเว็บไซต์ตามที่กรมการขนส่งทางบกกำหนด(ง) ลงทะเบียนผ่านทางโทรศัพท์ตามวิธีการที่กรมการขนส่งทางบกกำหนดข้อ ๖ ผู้ที่ลงทะเบียนประมูลหมายเลขทะเบียนต้องวางหลักประกันการประมูลตามอัตราที่กำหนดไว้ท้ายประกาศนี้พร้อมยื่นเอกสารหลักฐาน ดังต่อไปนี้(๑) บุคคลธรรมดา(ก) ภาพถ่ายบัตรประจำตัวประชาชน หรือภาพถ่ายใบสำคัญประจำตัวคนต่างด้าวแล้วแต่กรณี(ข) หนังสือมอบอำนาจ ในกรณีไม่มาดำเนินการด้วยตนเอง(๒) นิติบุคคล(ก) หนังสือรับรองการจดทะเบียนนิติบุคคล(ข) ภาพถ่ายบัตรประจำตัวประชาชนหรือภาพถ่ายใบสำคัญประจำตัวคนต่างด้าวของผู้เป็นหุ้นส่วนหรือของกรรมการบริษัทที่มีอำนาจลงนามผูกพันนิติบุคคลทุกคน(ค) หนังสือมอบอำนาจ ในกรณีไม่มาดำเนินการด้วยตนเองในกรณีลงทะเบียนผ่านทางเว็บไซต์ให้ผู้ลงทะเบียนนำส่งหลักฐานตาม (๑)และ (๒)แล้วแต่กรณีพร้อมด้วยหลักฐานการโอนเงินค่าหลักประกันก่อนถึงวันประมูลทางโทรสารให้สำนักงานกองทุนเพื่อความปลอดภัยในการใช้รถใช้ถนนกรมการขนส่งทางบก หรือสำนักงานขนส่งจังหวัดที่จัดการประมูล แล้วแต่กรณีข้อ ๗ การดำเนินการประมูลหมายเลขทะเบียนซึ่งเป็นที่ต้องการหรือเป็นที่นิยมของประชาชนจำนวน๓๐๑ หมายเลข ให้ดำเนินการประมูลตามกลุ่มหมายเลขทะเบียนที่กำหนดไว้ท้ายประกาศนี้ข้อ ๘ ผู้เข้าร่วมประมูลทางวาจาและอินเตอร์เน็ตสามารถเสนอราคาและสู้ราคาได้เฉพาะในกลุ่มหมายเลขทะเบียนที่ตนมีจำนวนเงินวางหลักประกันเพียงพอหรือสูงกว่าอัตราที่กำหนดไว้ท้ายประกาศนี้ผู้เข้าร่วมประมูลทางโทรศัพท์จะเสนอราคาและสู้ราคาได้เฉพาะหมายเลขทะเบียนที่ได้ระบุไว้ขณะลงทะเบียนเท่านั้นข้อ ๙ ผู้เข้าร่วมประมูลทางวาจา (เคาะไม้)ที่ลงทะเบียนและได้วางหลักประกันแล้ว จะได้รับแผ่นป้ายเสนอราคา (Bidding Card) หนึ่งอันเพื่อใช้ทำการประมูลในวันประมูลหมายเลขทะเบียนสำหรับผู้เข้าร่วมประมูลทางอินเตอร์เน็ตจะได้รับรหัสผ่าน (Password) ก่อนเริ่มการประมูลและในกรณีประมูลทางโทรศัพท์ผู้เข้าประมูลต้องยืนยันข้อมูลส่วนบุคคลก่อนเริ่มการประมูลข้อ ๑๐ การเสนอราคาในแต่ละหมายเลขให้เป็นไป ดังนี้(๑) การประมูลทางวาจา (เคาะไม้) ให้ใช้วิธียกแผ่นป้ายเสนอราคา (Bidding Card)(๒) การประมูลทางอินเตอร์เน็ต(ก) การประมูลทางอินเตอร์เน็ตแบบปกติให้ใช้วิธีการเคาะเสนอราคาผ่านระบบอินเตอร์เน็ตตามที่กรมการขนส่งทางบกกำหนด(ข) การประมูลทางอินเตอร์เน็ตแบบเสนอราคาล่วงหน้า (Advance bid) เป็นการเปิดประมูลหมายเลขทะเบียนล่วงหน้าก่อนการประมูลในห้องจะเริ่มขึ้นโดยผู้ประมูลจะเสนอราคาที่ต้องการไว้ในระบบอินเตอร์เน็ตและระบบจะนำราคาที่ผู้ประมูลเสนอไว้แจ้งให้ทราบว่าราคา ณปัจจุบันอยู่ที่เท่าใดซึ่งหากมีผู้ประมูลรายอื่นสนใจเสนอราคาสูงกว่าผู้ประมูลรายเดิมก็สามารถเสนอราคาที่ต้องการใหม่จนกว่าการประมูลหมายเลขทะเบียนนั้นได้เสร็จสิ้นลงก่อนวันที่จัดให้มีการประมูลหมายเลขทะเบียนในห้องประมูล(ค) การประมูลทางอินเตอร์เน็ตแบบเสนอราคาล่วงหน้า (Maximum bid) ให้ผู้ประมูลตั้งราคาประมูลสูงสุดไว้ล่วงหน้าก่อนที่การประมูลหมายเลขทะเบียนภายในห้องประมูลจะเริ่มขึ้นและระบบจะดำเนินการประมูลต่อให้เสมือนหนึ่งผู้ประมูลเข้าร่วมประมูลด้วยตนเองซึ่งหากมีการตั้งราคาเท่ากันระบบจะสั่งให้รับราคาของผู้ประมูลแบบเสนอราคาล่วงหน้าเข้ามาก่อนโดยอัตโนมัติเมื่อเสร็จสิ้นการประมูลหมายเลขทะเบียนแล้วให้มีการแจ้งผลการประมูลทางจดหมายอิเล็กทรอนิกส์ (E-mail) หรือข้อความสั้น(SMS) ให้ผู้ประมูลทราบ(๓) การประมูลทางโทรศัพท์ ให้ใช้วิธีการเคาะเสนอราคาผ่านระบบโทรศัพท์โดยมีเจ้าหน้าที่เป็นผู้ขานราคาให้ผู้ประมูลทราบในการเสนอราคาแต่ละครั้งจะต้องได้รับความยินยอมจากผู้ประมูลและให้มีการบันทึกการสนทนาไว้ด้วยเมื่อเสร็จสิ้นการประมูลหมายเลขทะเบียนแล้วให้มีการแจ้งผลการประมูลทางจดหมายอิเล็กทรอนิกส์(E-mail)หรือข้อความสั้น (SMS) ให้ผู้ประมูลทราบข้อ ๑๑ เงื่อนไขการเสนอราคาให้เป็นไป ดังนี้(๑)การเสนอราคาครั้งแรกต้องไม่ต่ำกว่าราคาเริ่มต้นที่กรมการขนส่งทางบกกำหนดไว้ท้ายประกาศนี้และการเสนอราคาในแต่ละครั้งถัดไปต้องเป็นการเสนอราคาเพิ่มขึ้นตามราคาที่กรมการขนส่งทางบกกำหนดแต่สามารถเสนอราคาเพิ่มขึ้นสูงกว่าอีกได้โดยราคาที่เสนอเพิ่มสูงขึ้นจะต้องไม่น้อยกว่าช่วงราคาที่กรมการขนส่งทางบกกำหนดไว้(๒) ในกรณีมีการเสนอราคาเท่ากันระหว่างผู้ประมูลด้วยวาจาผู้ประมูลทางโทรศัพท์และผู้ประมูลทางอินเตอร์เน็ตกรมการขนส่งทางบกสงวนสิทธิ์ให้ผู้ประมูลทางอินเตอร์เน็ตได้สิทธิในการเสนอราคาของหมายเลขทะเบียนนั้นก่อน(๓) การประมูลทางอินเตอร์เน็ตแบบเสนอราคาล่วงหน้า (Advance bid) ระบบจะนำราคาที่ผู้ประมูลตั้งราคาไว้เสนอให้ทราบว่าตั้งราคาไว้ที่เท่าใดและหากมีผู้สนใจรายอื่นเสนอราคาสูงกว่าผู้ประมูลเดิมก็สามารถเสนอราคาที่ต้องการใหม่ได้จนกว่าการประมูลหมายเลขทะเบียนนั้นจะเสร็จสิ้นลงในวันประมูลแต่ถ้าราคาในการประมูลหมายเลขทะเบียนในวันที่มีการประมูลสูงกว่าราคาสูงสุดที่ผู้ประมูลหมายเลขทะเบียนแบบเสนอราคาล่วงหน้าตั้งไว้ก็จะถือว่าผู้ประมูลหมายเลขทะเบียนที่ให้ราคาสูงสุดในวันที่ประมูลชนะการประมูลสำหรับหมายเลขทะเบียนนั้น(๔) ในกรณีมีการประมูลทางอินเตอร์เน็ตแบบเสนอราคาล่วงหน้า (Maximum bid) ระบบจะดำเนินการเพิ่มราคาประมูลไปตามลำดับราคาที่เพิ่มขึ้นของแต่ละกลุ่มหมายเลขจนถึงราคาสูงสุดที่ผู้ประมูลหมายเลขทะเบียนแบบเสนอราคาล่วงหน้าได้ตั้งไว้ซึ่งถ้าราคาสูงสุดของการประมูลหมายเลขทะเบียนในวันที่มีการประมูลไม่ถึงราคาที่ผู้ประมูลหมายเลขทะเบียนแบบเสนอราคาล่วงหน้าได้ตั้งไว้จะถือว่าผู้ประมูลหมายเลขทะเบียนแบบเสนอราคาล่วงหน้านั้นชนะการประมูลสำหรับหมายเลขทะเบียนนั้นแต่ถ้าราคาในการประมูลหมายเลขทะเบียนในวันที่มีการประมูลสูงกว่าราคาสูงสุดที่ผู้ประมูลหมายเลขทะเบียนแบบเสนอราคาล่วงหน้าตั้งไว้ก็จะถือว่าผู้ประมูลหมายเลขทะเบียนที่ให้ราคาสูงสุดในวันที่ประมูลชนะการประมูลสำหรับหมายเลขทะเบียนนั้น(๕) การชนะการประมูลของผู้เสนอราคาสูงสุดให้มีผลตั้งแต่มีการนับถึงสามและมีการเคาะไม้ถ้าก่อนนับถึงสามมีผู้เสนอราคาสูงขึ้นไปให้ถือว่ายังไม่มีผู้ชนะการประมูล และให้เริ่มตั้งต้นร้องขานราคาที่เสนอขึ้นใหม่หากนับสามแล้วผู้ประมูลแบบเสนอราคาด้วยวาจาที่อยู่ในห้องประมูลและผู้ประมูลแบบเสนอราคาทางโทรศัพท์ไม่สามารถเสนอราคาได้อีกเว้นแต่จะมีผู้ประมูลทางอินเตอร์เน็ตเสนอราคาเข้ามาก่อนที่จะทำการเคาะไม้ก็ให้ทำการตั้งต้นขานราคาที่เสนอขึ้นใหม่ข้อ ๑๒ การอนุมัติหมายเลขทะเบียนให้แก่ผู้เสนอราคาสูงสุดจะแจ้งให้ทราบทันทีเมื่อเสร็จสิ้นการประมูลหมายเลขทะเบียนนั้นและกรมการขนส่งทางบกหรือสำนักงานขนส่งจังหวัดที่จัดการประมูลจะประกาศรายชื่อผู้ชนะการประมูลอีกครั้งหนึ่งณ สำนักงานกองทุนเพื่อความปลอดภัยในการใช้รถใช้ถนนกรมการขนส่งทางบกหรือสำนักงานขนส่งจังหวัดที่จัดการประมูล แล้วแต่กรณีและประกาศผ่านเว็บไซต์ที่กรมการขนส่งทางบกกำหนด ภายใน ๓ วันทำการหลังจากเสร็จสิ้นการประมูลหมายเลขทะเบียนแต่ละครั้งข้อ ๑๓ ผู้ชนะการประมูลหมายเลขทะเบียนจะต้องชำระราคาประมูลหมายเลขทะเบียนส่วนที่เหลือหลังจากหักหลักประกันการประมูลแล้วให้ครบถ้วนภายใน ๓๐ วัน นับถัดจากวันชนะการประมูลหมายเลขทะเบียนนั้นโดยกรมการขนส่งทางบกหรือสำนักงานขนส่งจังหวัดที่จัดการประมูลไม่จำเป็นต้องบอกกล่าวให้ผู้ชนะการประมูลรับทราบผลการประมูลหมายเลขทะเบียนนั้นอีกในกรณีที่กรมการขนส่งทางบกนำหมายเลขทะเบียนที่ค้างชำระออกประมูลใหม่ผู้ที่ชนะการประมูลครั้งใหม่จะต้องชำระราคาเมื่อรวมกับหลักประกันที่หักไว้แล้วให้ครบร้อยละ๑๐ ของราคาที่ชนะการประมูลภายใน ๗ วัน โดยกรมการขนส่งทางบกหรือสำนักงานขนส่งจังหวัดที่จัดการประมูลไม่จำเป็นต้องบอกกล่าวให้ผู้ชนะการประมูลรับทราบผลการประมูลหมายเลขทะเบียนนั้นอีกการชำระเงินให้ชำระเป็นเงินสด หรือผ่านบัตรเครดิต หรือผ่านธนาคาร (BILL PAYMENT) หรือแคชเชียร์เช็คสั่งจ่ายเข้าบัญชี กองทุนเพื่อความปลอดภัยในการใช้รถใช้ถนนหรือโอนผ่านธนาคารดังนี้(๑) ส่วนกลาง เข้าบัญชีธนาคารไทยพาณิชย์ ชื่อบัญชี กองทุนเพื่อความปลอดภัยในการใช้รถใช้ถนน (การประมูลหมายเลขทะเบียนรถ)เลขที่บัญชี ๒๗๙-๒-๐๑๗๖๒-๔และให้ส่งหลักฐานการโอนเงินให้สำนักงานกองทุนเพื่อความปลอดภัยในการใช้รถใช้ถนนกรมการขนส่งทางบก ทางโทรสาร(๒) ส่วนภูมิภาค เข้าบัญชีธนาคารตามที่สำนักงานขนส่งจังหวัดที่จัดการประมูลกำหนดและให้ส่งหลักฐานการโอนเงินให้สำนักงานขนส่งจังหวัดทราบข้อ ๑๔ ผู้ชนะการประมูลที่ไม่ชำระราคาหมายเลขทะเบียนที่ประมูลได้ให้ครบถ้วนภายในระยะเวลาที่กำหนดในข้อ๑๓ ให้กรมการขนส่งทางบก หรือสำนักงานขนส่งจังหวัดแล้วแต่กรณีจะมีหนังสือทวงถามเพื่อให้ชำระราคาและหากผู้ชนะการประมูลไม่ชำระเงินให้ครบถ้วนตามเงื่อนไขที่กำหนดในหนังสือทวงถามกรมการขนส่งทางบกหรือสำนักงานขนส่งจังหวัดที่จัดการประมูลจะริบหลักประกันการประมูลที่วางไว้ทันทีโดยไม่จำเป็นต้องบอกกล่าวให้ทราบอีกและจะพิจารณาไม่ให้ผู้นั้นเข้าร่วมประมูลหมายเลขทะเบียนเว้นแต่จะได้นำหมายเลขทะเบียนนั้นออกประมูลใหม่จนคุ้มราคาเดิมที่ประมูลไว้หรือหมายเลขทะเบียนนั้นได้รับชำระราคาจนครบส่วนต่างแล้วหลักประกันการประมูลที่ผู้ชนะการประมูลวางไว้ให้ถือเป็นส่วนหนึ่งของการชำระราคาหมายเลขทะเบียนที่ประมูลได้ข้อ ๑๕ ผู้ชนะการประมูลจะต้องชำระค่าบริการให้แก่ผู้จัดการประมูลโดยผู้ชนะการประมูลที่เสนอราคาด้วยวาจาต้องชำระค่าบริการทันทีหลังจากทราบผลการประมูลส่วนผู้ชนะการประมูลทางอินเตอร์เน็ตและผู้ชนะการประมูลทางโทรศัพท์ต้องชำระค่าบริการให้แก่ผู้จัดการประมูลภายใน ๑๕ วันนับแต่วันที่ชนะการประมูลหมายเลขทะเบียนตามอัตราที่กำหนดไว้ท้ายประกาศนี้ข้อ ๑๖ ผู้เข้าร่วมประมูลที่ไม่ชนะการประมูลสามารถขอรับหลักประกันคืนได้ดังนี้(๑) การประมูลทางวาจา (เคาะไม้)ให้นำหลักฐานการวางหลักประกันการประมูลพร้อมบัตรประจำตัวประชาชนมาแสดงภายในวันที่ประมูล ณสถานที่จัดการประมูลหรืออย่างช้าไม่เกิน ๒ วันทำการถัดไป ณสำนักงานกองทุนเพื่อความปลอดภัยในการใช้รถใช้ถนน กรมการขนส่งทางบกหรือสำนักงานขนส่งจังหวัดที่จัดการประมูล(๒) การประมูลทางอินเตอร์เน็ต และการประมูลทางโทรศัพท์(ก) กรณีวางหลักประกันการประมูลโดยโอนเงินผ่านธนาคารจะคืนหลักประกันโดยโอนผ่านธนาคารตามที่ได้แจ้งไว้ขณะลงทะเบียน(ข) กรณีวางหลักประกันการประมูลเป็นเงินสดหรือแคชเชียร์เช็ค ณสำนักงานกองทุนเพื่อความปลอดภัยในการใช้รถใช้ถนน กรมการขนส่งทางบกหรือสำนักงานขนส่งจังหวัดที่จัดการประมูลหรือสถานที่จัดการประมูลให้นำหลักฐานการวางหลักประกันการประมูลพร้อมบัตรประจำตัวประชาชนมาแสดงในวันประมูลณ สถานที่จัดการประมูล หรืออย่างช้าไม่เกิน ๒ วันทำการถัดไป ณสำนักงานกองทุนเพื่อความปลอดภัยในการใช้รถใช้ถนน กรมการขนส่งทางบกหรือสำนักงานขนส่งจังหวัดที่จัดการประมูลข้อ ๑๗ ในกรณีที่ไม่มารับหลักประกันคืนภายในระยะเวลาที่กำหนดไว้ในข้อ๑๖กรมการขนส่งทางบกจะคืนหลักประกันการประมูลโดยโอนผ่านทางธนาคารตามที่ได้แจ้งไว้ขณะลงทะเบียนค่าธรรมเนียมและค่าใช้จ่ายในการโอนหลักประกันดังกล่าวผ่านทางธนาคารจะหักออกจากหลักประกันการประมูลนั้น(เงินที่ผู้ไม่ชนะการประมูลจะได้รับ =หลักประกันการประมูลหักด้วยค่าธรรมเนียมและค่าใช้จ่ายในการโอนเงินตามที่ธนาคารเรียกเก็บ)ข้อ ๑๘ ในกรณีผู้ชนะการประมูลหมายเลขทะเบียนถึงแก่ความตายและยังชำระราคาค่าประมูลหมายเลขทะเบียนไม่ครบถ้วนถูกต้องให้ถือว่าสิทธิการใช้หมายเลขทะเบียนที่ประมูลได้นั้นเป็นอันระงับไปโดยกรมการขนส่งทางบกจะริบหลักประกันรวมถึงเงินที่ได้มีการชำระไว้แล้วทั้งสิ้นเว้นแต่ทายาทหรือผู้จัดการมรดกจะแจ้งการสืบสิทธิการใช้หมายเลขทะเบียนดังกล่าวให้ทราบพร้อมกับชำระเงินค่าประมูลที่ค้างอยู่ให้ครบถ้วนภายในกำหนดเวลา๖ เดือน นับแต่วันที่ผู้ประมูลหมายเลขทะเบียนถึงแก่ความตายข้อ ๑๙ หมายเลขทะเบียนใดที่ผู้ประมูลไม่ชำระราคาประมูลให้ครบถ้วนตามที่กำหนดในข้อ๑๓ หรือไม่ชำระราคาภายในกำหนดเวลาหรือทายาทหรือผู้จัดการของผู้ชนะการประมูลที่เสียชีวิตไม่ประสงค์จะเข้าสืบสิทธิในหมายเลขทะเบียนตามที่กำหนดในข้อ๑๘ กรมการขนส่งทางบกจะนำหมายเลขทะเบียนนั้นออกเปิดประมูลใหม่ในกรณีหมายเลขทะเบียนที่นำออกเปิดประมูลใหม่ไม่มีผู้ประมูลหรือมีผู้ประมูลแต่ได้ราคาเมื่อรวมกับหลักประกันที่ริบไว้แล้วไม่คุ้มกับราคาประมูลเดิมผู้ชนะการประมูลที่ละเลยไม่ชำระราคาดังกล่าวจะต้องรับผิดชอบเต็มราคาประมูลหรือในส่วนต่างนั้นให้อธิบดีหรือผู้ซึ่งอธิบดีมอบหมายมีอำนาจผ่อนหรือขยายระยะเวลาชำระราคาส่วนต่างได้ตามเหตุผลและความจำเป็นข้อ ๒๐ หมายเลขทะเบียนใดที่นำออกประมูลแต่ไม่มีผู้เข้าประมูลหรือหมายเลขทะเบียนที่นำออกประมูลใหม่และไม่มีผู้เข้าประมูลกรมการขนส่งทางบกจะนำหมายเลขทะเบียนนั้นไปออกให้กับรถที่นำมารับการจดทะเบียนตามปกติต่อไปข้อ ๒๑ ในกรณีผู้ชนะการประมูลได้รับแผ่นป้ายทะเบียนที่ได้จากการประมูล(แบบ Graphic) ไปแล้วและได้ทำแผ่นป้ายทะเบียนดังกล่าวชำรุดหรือสูญหาย เมื่อขอให้กรมการขนส่งทางบกออกแผ่นป้ายทะเบียนที่ได้จากการประมูล(แบบ Graphic) ใหม่เจ้าของรถต้องชำระราคาค่าแผ่นป้ายในราคาแผ่นละ ๖๐๐.- บาท (หกร้อยบาทถ้วน)ข้อ ๒๒ ผู้ชนะการประมูลที่ชำระราคาประมูลหมายเลขทะเบียนครบถ้วนแล้วกรมการขนส่งทางบกหรือสำนักงานขนส่งจังหวัดจะมอบหนังสือสำคัญแสดงสิทธิการใช้หมายเลขทะเบียนที่ประมูลได้สิทธิการใช้หมายเลขทะเบียนดังกล่าวสามารถจำหน่ายจ่ายโอนต่อไปได้ข้อ ๒๓ ประกาศฉบับนี้ให้ใช้บังคับตั้งแต่บัดนี้เป็นต้นไปประกาศณ วันที่ ๖ พฤศจิกายน พ.ศ. ๒๕๕๖อัฌษไธค์รัตนดิลก ณ ภูเก็ตรองอธิบดีรักษาราชการแทนอธิบดีกรมการขนส่งทางบก[เอกสารแนบท้าย]๑. กลุ่มหมายเลขทะเบียนท้ายประกาศกรมการขนส่งทางบก เรื่องกำหนดหลักเกณฑ์ วิธีการ ระยะเวลา และเงื่อนไขการประมูลหมายเลขทะเบียน ซึ่งเป็นที่ต้องการหรือเป็นที่นิยมของประชาชนพ.ศ. ๒๕๕๖๒. อัตราหลักประกัน ราคาเริ่มต้นและการเพิ่มราคาท้ายประกาศกรมการขนส่งทางบก เรื่อง กำหนดหลักเกณฑ์ วิธีการระยะเวลา และเงื่อนไขการประมูลหมายเลขทะเบียน ซึ่งเป็นที่ต้องการหรือเป็นที่นิยมของประชาชนพ.ศ. ๒๕๕๖๓. อัตราค่าบริการการประมูลท้ายประกาศกรมการขนส่งทางบกเรื่อง กำหนดหลักเกณฑ์ วิธีการ ระยะเวลา และเงื่อนไขการประมูลหมายเลขทะเบียน ซึ่งเป็นที่ต้องการหรือเป็นที่นิยมของประชาชนพ.ศ. ๒๕๕๖(ดูข้อมูลจากภาพกฎหมาย)ปริยานุช/ผู้จัดทำ๒ ธันวาคม ๒๕๕๖อังศุมาลี/ผู้ตรวจ๒ ธันวาคม ๒๕๕๖[๑] ราชกิจจานุเบกษาเล่ม ๑๓๐/ตอนพิเศษ ๑๖๖ ง/หน้า ๓๑/๒๖ พฤศจิกายน ๒๕๕๖